**Ministru kabineta noteikumu projekta “Grozījums Ministru kabineta 2014.gada 25.marta noteikumos Nr.156 “Būvizstrādājumu tirgus uzraudzības kārtība”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījums Ministru kabineta 2014.gada 25.marta noteikumos Nr.156 “Būvizstrādājumu tirgus uzraudzības kārtība”” (turpmāk – noteikumu projekts) ir izstrādāts pēc Ekonomikas ministrijas iniciatīvas.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2014.gada 25.marta noteikumu Nr.156 “Būvizstrādājumu tirgus uzraudzības kārtība” (turpmāk – MK noteikumi Nr.156) 30.103.apakšpunkts nosaka ražotājam pienākumu katrai saražotajai stiegrojuma tērauda partijai pievienot produkta tehnisko pasi, instrukciju vai cita veida dokumentu, kurā norādīta vismaz šāda informācija: 1) ražotāja nosaukums, reģistrētais komercnosaukums vai reģistrētā preču zīme un kontaktadrese; 2) stiegrojuma tērauda identifikācijas elements; 3) Eiropas Ekonomikas zonas dalībvalsts nacionālais standarts, kuram stiegrojuma tērauds atbilst; 4) garantētās tehniskās un fizikālās īpašības; 5) paredzētais izmantojums. Vienlaikus saskaņā ar MK noteikumu Nr.156 30.104.1.apakšpunktu ražotājam ir pienākums katrai saražotajai stiegrojuma tērauda partijai pievienot inspicēšanas sertifikātu Nr.3.1. atbilstoši standartam LVS EN 10204:2006 L "Metālu izstrādājumi. Inspicēšanas dokumentu tipi".Saskaņā ar standarta LVS EN 10204:2006 L 4.1.apakšpunkta prasībām inspicēšanas sertifikātu Nr.3.1. izsniedz ražotājs, un iekļauj tajā informāciju par pasūtījuma prasībām un testēšanas rezultātiem.Inspicēšanas sertifikātā Nr. 3.1. tiek norādīta visa MK noteikumu Nr.156 “Būvizstrādājumu tirgus uzraudzības kārtība” 30.103.apakšpunktā pieprasītā informācija, izņemot paredzēto izmantojumu. Inspicēšanas sertifikātā Nr.3.1 tiek iekļauta informācija par ražotāju, par izstrādājuma identifikāciju, tā fizikālām un tehniskām īpašībām, kas novērtētas saskaņā ar konkrētiem standartiem.Ņemot vērā, kā inspicēšanas sertifikātā Nr.3.1. ir iekļauta visa būtiskā informācija, MK noteikumu Nr.156 30.103.apakšpunkts svītrojams.  |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, Patērētāju tiesību aizsardzības centrs. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecas uz stiegrojuma tērauda ražotājiem, importētājiem un izplatītājiem, kas piedāvā būvizstrādājumus Latvijas tirgū. |
| 2. | Tiesiskā regulējuma ietekme uz tautsaimniecību un administratīvo slogu | Ar grozījumiem tiks samazināts birokrātiskais slogs, vienlaicīgi saglabājot kvalitātes un drošības garantijas. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ekonomikas ministrija no vairākiem būvniecības nozares pārstāvjiem, kā arī Patērētāju tiesību aizsardzības centra ir saņēmusi priekšlikumu noteikumos svītrot dublējošo tiesību normu. Minēto priekšlikumu atbalsta arī Būvmateriālu ražotāju asociācija. |
| 2. | Sabiedrības līdzdalība projekta izstrādē | Plašākas sabiedrības līdzdalība noteikumu projekta izstrādāšanas laikā nav nepieciešama.  |
| 3. | Sabiedrības līdzdalības rezultāti | Noteikumu projekts tika izstrādāts, ņemot vērā būvniecības nozares viedokli par nepieciešamajiem grozījumiem normatīvajā aktā. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Patērētāju tiesību aizsardzības centrs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jauna institūcija netiek veidota, kā arī netiek paredzēta esošu institūciju likvidācija vai reorganizācija. |
| 3. | Cita informācija | Nav |

Iesniedzējs:

Ministru prezidenta biedrs,

ekonomikas ministrs       A.Ašeradens

Vīza:

Valsts sekretārs            Ē.Eglītis

Mālnieks 67013086

Andris.Malnieks@em.gov.lv